
      I. Першыя крокі беларускага савецкага мовазнаўства

Спецыфіка савецкага перыяду ў развіцці беларускай лінгвістыкі. Пачатак гісторыі беларускага савецкага мовазнаўства. Традыцыі і наватарства ў параўнанні з лінгвістычнай навукай папярэдніх гадоў. Стварэнне Навукова-тэрміналагічнай камісіі (люты 1921 г.) і Інстытута беларускай культуры (студзень 1922 г.).

      II. Распрацоўка ў 1920 — 1934 гг. беларускай навуковай тэрміналогіі

Зыходная база пры стварэнні беларускай навуковай тэрміналогіі. Першыя публікацыі Навукова-тэрміналагічнай камісіі. Пошукі канцэпцыі распрацоўкі беларускай нацыянальнай тэрміналогіі. Выданні серыі "Беларуская навуковая тэрміналогія" і іншыя тэрміналагічныя слоўнікі 20-ых — пачатку 30-ых гадоў.

       III. Стварэнне ў 20-ыя гады перакладных практычных слоўнікаў

Зыходная база пры стварэнні першых беларускіх слоўнікаў савецкага часу. Лексікаграфічныя працы, падрыхтаваныя з удзелам М. Гарэцкага. Лексікаграфічная дзейнасць М. Байкова. Падрыхтоўка слоўніка жывой беларускай мовы. "Беларуска-расійскі слоўнік" 1926 г. і "Расійска-беларускі слоўнік" 1928 г. М. Байкова і С. Некрашэвіча. 

       IV. Распрацоўка ў 20-ыя гады правапісу беларускай мовы

"Беларуская граматыка для школ" Б. Тарашкевіча як зыходная база арфаграфічнага рэгулявання ў 20-ыя гады. Першыя правапісныя дапаможнікі Я. Лёсіка і праца "Правапіс спрэчных дзеяслоўных форм" С. Некрашэвіча. Арфаграфічная дыскусія сярэдзіны 20-ых гадоў і Акадэмічная канферэнцыя па рэформе беларускага правапісу і азбукі. Дзейнасць правапіснай камісіі Інбелкульта ў 1927 — 1929 гадах. Праект беларускага правапісу 1930 года.

      V. Усталяванне граматычных нормаў і распрацоўка фанетыкі беларускай мовы (20-ыя гады)

"Беларуская граматыка для школ" як зыходная база граматычнага рэгулявання ў 20-ыя гады. Дапаможнікі па фанетыцы, марфалогіі і сінтаксісу Я. Лёсіка. Падручнік "Беларуская мова" А. Багдановіча. Граматычныя дыскусіі другой паловы 20-ых гадоў. 

       VI. Распрацоўка ў 20-ыя гады канцэпцыі фарміравання беларускай літаратурнай мовы

Зыходная база пры стварэнні канцэпцыі беларускай літаратурнай мовы. Арыентацыя на народную мову як асноўны падыход у працэсе ўсталявання літаратурных нормаў. Працы "Некаторыя ўвагі да беларускае літаратурнае мовы" Я. Лёсіка (1924 — 1925) і "Да пытання аб укладанні слоўніка жывой беларускай мовы" С. Некрашэвіча (1925). Вывучэнне мовы мастацкай літаратуры. Даклад "Пра некаторыя важнейшыя недахопы беларускай літаратурнай мовы" І. Воўка-Левановіча (1929).

     VII. "Пісьменніцкая" лінгвістыка 20 — 30-ых гадоў

Удзел вядучых мастакоў слова ў вырашэнні надзённых мовазнаўчых задач. Пытанні культуры мовы ў артыкулах Кузьмы Чорнага. Уладзімір Дубоўка як мовазнавец. Лінгвістычныя погляды Якуба Коласа. Мовазнаўчыя праблемы ў асвятленні часопісаў "Полымя" ("Полымя рэвалюцыі"), "Маладняк" і "Узвышша". Удзел пісьменнікаў у зацвярджэнні рэформы беларускай мовы 1933 года. Зборнік “Пісьменнік і мова”. Пачатак лінгвістычнай дзейнасці Пятра Глебкі і Кандрата Крапівы.

     VIII. Дыялекталагічныя даследаванні

Праграма вывучэння беларускіх гаворак Я. Карскага і яго падручнік "Русская диалектология" (1924). Дзейнасць у галіне беларускай дыялекталогіі П. Растаргуева. Даследаванні беларускіх гаворак С. Некрашэвіча і І. Воўка-Левановіча. "Спроба лінгвістычнае геаграфіі Беларусі" П. Бузука (1928) як адзін з першых дыялекталагічных атласаў у славістыцы. Дыялектная лексікаграфія 20-ых гадоў (А. Каспяровіч, М. Шатэрнік і інш.).

      IX. Вывучэнне гісторыі беларускай мовы

Другі выпуск трэцяга тома манаграфіі Я. Карскага "Белорусы". "Лекцыі па гісторыі беларускай мовы" (1927) і іншыя працы І. Воўка-Левановіча. Падрыхтоўка гістарычнага слоўніка беларускай мовы. Распрацоўка праблем гісторыі беларускай мовы за межамі Беларусі (Х. Станг, А. Мартэль).

Х. Рэформа беларускай мовы 1933 года

Падрыхтоўка праектаў правапісу беларускай мовы ў 1932 — 1933 гадах. Уплыў структурных, асяроддзевых, культурных і сітуацыйных фактараў на правядзенне рэформы. Дзейнасць палітычнай правапіснай камісіі ЦК КПБ. Дэкрэт СНК БССР "Аб зменах і спрашчэнні беларускага правапісу" ад 26 жніўня 1933 года як паваротны пункт у гісторыі беларускай мовы.

     XI. Развіццё мовазнаўства ў Заходняй Беларусі

Распрацоўкі па тэрміналогіі і лексікаграфіі. "Падручны расійска-крыўскі (беларускі) слоўнік" і "Гісторыя беларускай (крыўскай) кнігі" В. Ластоўскага. Мовазнаўства на старонках часопісаў "Крывіч", "Калоссе", "Шлях моладзі". Я. Станкевіч і часопіс "Родная мова". Лінгвістычная дзейнасць віленскага Беларускага навуковага таварыства.

     ХІІ. Беларускае мовазнаўства пасля 1933 года

"Змена вех" у моўным будаўніцтве. Працы па фанетыцы і марфалогіі сярэдзіны 30-ых гадоў. "Руска-беларускі слоўнік" пад рэдакцыяй А. Александровіча. Правапісная дыскусія і абмеркаванне шляхоў развіцця беларускай мовы ў канцы 30-ых гадоў. Граматычныя працы канца 30-ых — пачатку 40-ых гадоў.

